David M. Glantz (gebore op 11 Januarie 1942) is 'n Amerikaanse militêre geskiedkundige wat bekend is om sy boeke oor die Rooi Leër gedurende die Tweede Wêreldoorlog, en is die hoofredakteur van die tydskrif Journal of Slavic Military Studies. Glantz is gebore in Port Chester, New York Staat, en het grade ontvang in geskiedenis van die Virginia Militêre instituut en die Universiteit van Noord-Carolina by Chapel Hill. Hy is ook 'n gegradueerde van die VSA Leërbevel en Generale Staf Kollege, die "Defense Language Institute", die Instituut vir Russiese en Oos-Europese Studies, en die Oorlogskollege van die Amerikaanse Leër. Glantz het 'n loopbaan van oor die dertig jaar in die Amerikaanse Leër gehad, en het ook gedien in die Viëtnam oorlog. Glantz was 'n Mark W. Clark besoekende professor van Geskiedenis by The Citadel, The Military College of South Carolina. Glantz is bekend as 'n kenner van die militêre geskiedkundige van die Sowjet-rol tydens die Tweede Wêreldoorlog.